Πρόταση απόφασης του Συμβουλίου σχετικά με τους κανόνες συμμετοχής επιχειρήσεων, κέντρων ερευνών και πανεπιστημίων για την υλοποίηση του πέμπτου προγράμματος πλαισίου της Ευρωπαϊκής Κοινότητας Ατομικής Ενέργειας (Ευρατόμ) (1998-2002) (98/C 40/09) (Κείμενο που παρουσιάζει ενδιαφέρον για τον ΕΟΧ) COM(97) 587 τελικό/2 - 97/0310(CNS)

(Υποβλήθηκε από την Επιτροπή τις 16 Δεκεμβρίου 1997)

(Ακυρώνει και αντικαθιστά το κείμενο που δημοσιεύθηκε στην ΕΕ C 3 της 7ης Ιανουαρίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι με την απόφαση . ./. . ./Ευρατόμ του Συμβουλίου εγκρίθηκε το πέμπτο πρόγραμμα πλαίσιο ερευνητικών και εκπαιδευτικών δραστηριοτήτων έρευνας και εκπαίδευσης της Ευρωπαϊκής Κοινότητας Ατομικής Ενέργειας (1998-2002) (εφεξής: πέμπτο πρόγραμμα πλαίσιο) 7 ότι οι λεπτομερείς όροι συμμετοχής της Κοινότητας που καθορίζονται στο παράρτημα III της εν λόγω απόφασης πρέπει να συμπληρωθούν από άλλες διατάξεις σχετικές με τη συμμετοχή επιχειρήσεων, κέντρων ερευνών και πανεπιστημίων 7

ότι οι νέες διατάξεις πρέπει να εντάσσονται σε ένα ολοκληρωμένο, συνεκτικό και διαφανές πλαίσιο 7

ότι οι κανόνες συμμετοχής επιχειρήσεων, κέντρων ερευνών και πανεπιστημίων πρέπει να ανταποκρίνονται στη φύση των έμμεσων δράσεων έρευνας, συμπεριλαμβανομένων των δραστηριοτήτων επίδειξης και εκπαίδευσης (εφεξής: ETAE) 7 ότι οι κανόνες αυτοί μπορεί να διαφέρουν ανάλογα με το αν οι συμμετέχοντες στις δράσεις αυτές είναι εγκατεστημένοι σε κράτος μέλος, συνδεδεμένη χώρα ή τρίτη χώρα και ανάλογα με τη νομική δομή τους 7

ότι η συμμετοχή νομικών οντοτήτων από τρίτες χώρες πρέπει να προβλέπεται ιδίως βάσει διεθνών συμφωνιών 7 ότι οι συμφωνίες ωστόσο που συνομολογούνται με την Κοινότητα ειδικά βάσει του άρθρου 101 της συνθήκης πρέπει να τίθενται σε εφαρμογή σε πλαίσιο αμοιβαιότητας και να προβλέπουν προστασία των δικαιωμάτων πνευματικής και βιομηχανικής ιδιοκτησίας 7 ότι, για το σκοπό αυτό, οι νομικές οντότητες της Κοινότητας θα πρέπει να έχουν πραγματική πρόσβαση στα ερευνητικά προγράμματα των ενδιαφερόμενων τρίτων χωρών 7

ότι το Κοινό Κέντρο Ερευνών (εφεξής: ΚΚΕρ) συμμετέχει στις έμμεσες δραστηριότητες ETAE υπό τους ίδιους όρους με εκείνους που ισχύουν για τις νομικές οντότητες που είναι εγκατεστημένες σε κράτος μέλος ή σε συνδεδεμένη χώρα 7

ότι η χρηματοδοτική συμμετοχή της Κοινότητας πρέπει να καταβάλλεται στους συμμετέχοντες σε έμμεσες δράσεις ETAE κατόπιν τεκμηρίωσης των επιλέξιμων δαπανών της δράσης, κάτι το οποίο δεν αποκλείει τη χρήση άλλων καταλληλότερων μεθόδων 7

ότι οι ερευνητικές δραστηριότητες, συμπεριλαμβανομένων των δραστηριοτήτων επίδειξης, και οι εκπαιδευτικές δραστηριότητες πρέπει να διεξάγονται σύμφωνα με τις αρχές της χρηστής χρηματοοικονομικής διαχείρισης 7

ότι, στο βαθμό που είναι απαραίτητο για την υλοποίηση των στόχων του, το πρόγραμμα έρευνας και εκπαίδευσης σχετικά την ελεγχόμενη θερμοπυρηνική σύντηξη και τα ενεργειακά συστήματα που συνδέονται με την πυρηνική σχάση μπορεί να διευκρινίζει ή να συμπληρώνει τους κανόνες συμμετοχής επιχειρήσεων, ερευνητικών κέντρων και πανεπιστημίων 7

ότι στα άρθρα 12 έως 29 της συνθήκης προβλέπονται διατάξεις σχετικές με τη διάδοση των γνώσεων 7

ότι προκειμένου να εξασφαλισθεί συνοχή μεταξύ των δραστηριοτήτων που υλοποιούνται δυνάμει του πέμπτου προγράμματος πλαισίου και εκείνων που αναλαμβάνονται κατ' εφαρμογήν της απόφασης αριθ. . . ./. . ./ΕΚ του Ευρωπαϊκού Κοινοβουλίου και του Συμβουλίου, της . . ., για το πέμπτο πρόγραμμα πλαίσιο δράσεων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (1998-2002), η παρούσα απόφαση και η απόφαση 97/. . ./ΕΚ του Συμβουλίου της . . . σχετικά με τους κανόνες συμμετοχής επιχειρήσεων, κέντρων ερευνών και πανεπιστημίων και τους κανόνες διάδοσης των αποτελεσμάτων της έρευνας πρέπει να εκδοθούν ταυτοχρόνως και για την ίδια περίοδο,

ΑΠΟΦΑΣΙΖΕΙ:

ΚΕΦΑΛΑΙΟ I: ΓΕΝΙΚΕΣ ΔΙΑΤΑΞΕΙΣ

Άρθρο 1

Ορισμοί

Για τους σκοπούς της παρούσας απόφασης:

α) ως «δραστηριότητες ETAE» νοούνται οι δραστηριότητες έρευνας, περιλαμβανομένων των δραστηριοτήτων επίδειξης, και οι εκπαιδευτικές δραστηριότητες, όπως προσδιορίζονται λεπτομερώς στο παράρτημα II του πέμπτου προγράμματος πλαισίου 7

β) ο όρος «έμμεσες δράσεις ETAE» χαρακτηρίζει τον ένα από τους δύο τρόπους υλοποίησης των δραστηριοτήτων ETAE, όπως διευκρινίζεται στο παράρτημα III του πέμπτου προγράμματος πλαισίου. Οι έμμεσες δράσεις ETAE εκτελούνται από τρίτους στο πλαίσιο συμβάσεων που συνάπτονται με την Κοινότητα. Το Κοινό Κέντρο Ερευνών (εφεξής: ΚΚΕρ) μπορεί να συμμετάσχει στις δράσεις αυτές υπό τους όρους που προβλέπονται στο άρθρο 6 7

γ) ως «συνδεδεμένη χώρα» νοείται κράτος το οποίο συνάπτει με την Κοινότητα διεθνή συμφωνία, ιδίως δυνάμει του άρθρου 101 της συνθήκης, βάσει της οποίας συμβάλλει χρηματοδοτικά στο πέμπτο πρόγραμμα πλαίσιο. Η εν λόγω συμφωνία αφορά τη συνεργασία στον τομέα της έρευνας και της εκπαίδευσης 7

δ) ως «τρίτη χώρα» νοείται κάθε κράτος πλην των κρατών μελών και των συνδεδεμένων χωρών 7

ε) ως «νομική οντότητα» νοείται:

- κάθε φυσικό πρόσωπο

ή

- κάθε νομικό πρόσωπο, υπό την προϋπόθεση ότι έχει συσταθεί σύμφωνα με το κοινοτικό δίκαιο ή το εφαρμοστέο εθνικό δίκαιο και διαθέτει νομική προσωπικότητα ή έχει την ικανότητα, ιδίω ονόματι, να είναι κάτοχος δικαιωμάτων και υποχρεώσεων οποιασδήποτε φύσεως, να συνάπτει συμβάσεις και να είναι διάδικος 7

στ) ως «διεθνής οργανισμός» νοείται κάθε ένωση κρατών, πλην της Κοινότητας, η οποία έχει συσταθεί βάσει συνθήκης ή ανάλογης πράξης, διαθέτει κοινά όργανα και διεθνή νομική προσωπικότητα διακριτή από εκείνη των κρατών μερών αυτής:

ζ) ως «δυνητικός χρήστης των αποτελεσμάτων της ETAE» νοείται κάθε νομική οντότητα, κάθε διεθνής οργανισμός ή το ΚΚΕρ που, ανάλογα με τις ανάγκες και τις δυνατότητες του - ανεξαρτήτως αν αυτές έχουν επιστημονικό, τεχνολογικό, οικονομικό ή κοινωνικό χαρακτήρα - συμβάλλει με το ιδιαίτερο βάρος του στην αξιοποίηση, από τον ίδιο ή μέσω τρίτων, των γνώσεων που προκύπτουν από τις έμμεσες δράσεις ETAE.

ΚΕΦΑΛΑΙΟ II: ΚΑΝΟΝΕΣ ΣΥΜΜΕΤΟΧΗΣ ΕΠΙΧΕΙΡΗΣΕΩΝ, ΚΕΝΤΡΩΝ ΕΡΕΥΝΩΝ ΚΑΙ ΠΑΝΕΠΙΣΤΗΜΙΩΝ

Άρθρο 2

Πεδίο εφαρμογής

Οι κανόνες του παρόντος κεφαλαίου εφαρμόζονται, τηρουμένων των διατάξεων του άρθρου 10 της συνθήκης, στη συμμετοχή νομικών οντοτήτων και διεθνών οργανισμών καθώς και του ΚΚΕρ στις έμμεσες δράσεις ΕΤΑΕ.

ΤΜΗΜΑ 1: ΠΡΟΫΠΟΘΕΣΕΙΣ ΣΥΜΜΕΤΟΧΗΣ

Άρθρο 3

Αριθμός συμμετεχόντων στις έμμεσες δράσεις ΕΤΑΕ

1. Οι έμμεσες δράσεις ΕΤΑΕ υλοποιούνται:

α) είτε από δύο τουλάχιστον νομικές οντότητες, ανεξάρτητες η μία από την άλλη, εγκατεστημένες σε δύο διαφορετικά κράτη μέλη ή σε ένα κράτος μέλος και μία συνδεδεμένη χώρα 7

β) είτε από μία τουλάχιστον νομική οντότητα εγκατεστημένη σε κράτος μέλος ή σε συνδεδεμένη χώρα και το ΚΚΕρ 7

γ) είτε από μία ή περισσότερες νομικές οντότητες εγκατεστημένη σε τρίτη χώρα ή διεθνείς οργανισμούς, σε συνεργασία με τον ελάχιστο αριθμό νομικών οντοτήτων εγκατεστημένων σε κράτος μέλος, σε συνδεδεμένη χώρα και το ΚΚΕρ, όπως ορίζεται στο στοιχείο α) ή β).

2. Οι έμμεσες δράσεις ΕΤΑΕ την εκτέλεση των οποίων αναλαμβάνει ένας μόνο ανάδοχος, λόγω της φύσης της προς ανάληψη δραστηριότητας ΕΤΑΕ ή της έμμεσης δράσης ΕΤΑΕ, υλοποιούνται από:

α) μία νομική οντότητα εγκατεστημένη σε κράτος μέλος, σε συνδεδεμένη χώρα ή σε τρίτη χώρα 7

β) έναν διεθνή οργανισμό 7

γ) το ΚΚΕρ.

Άρθρο 4

Προϋποθέσεις συμμετοχής νομικών οντοτήτων κράτους μέλους και συνδεδεμένης χώρας

1. Δύναται να συμμετάσχει στις έμμεσες δράσεις ΕΤΑΕ και να τύχει χρηματοδότησης από το πέμπτο πρόγραμμα πλαίσιο κάθε νομική οντότητα εγκατεστημένη σε κράτος μέλος ή σε συνδεδεμένη χώρα, υπό την προϋπόθεση ότι:

α) στην περίπτωση έμμεσων δράσεων ΕΤΑΕ άλλων πλην εκείνων που προβλέπονται στα στοιχεία β) και γ):

- διεξάγει ήδη ή πρόκειται προσεχώς να διεξάγει δραστηριότητες ΕΤΑΕ επίδειξης

ή

- συμβάλλει στη διάδοση και στην αξιοποίηση των αποτελεσμάτων των δραστηριοτήτων ΕΤΑΕ

ή

- είναι δυνητικός χρήστης των αποτελεσμάτων της ΕΤΑΕ 7

β) στην περίπτωση θεματικών δικτύων και συνδυασμένων δράσεων:

- πληροί τουλάχιστον μία από τις προϋποθέσεις που προβλέπονται στο στοιχείο α)

ή

- είναι σε θέση, λόγω της τεχνογνωσίας που διαθέτει στον οικείο ερευνητικό τομέα, να προσδώσει ουσιαστική προστιθέμενη αξία στην ποιότητα των προς ανάληψη εργασιών 7

γ) στην περίπτωση συνοδευτικών μέτρων, διαθέτει την απαραίτητη τεχνογνωσία και τεχνική ικανότητα για να υλοποιήσει την υπό κρίση έμμεση δράση ΕΤΑΕ.

2. Όταν η έμμεση δράση ΕΤΑΕ το επιτρέπει, κάθε νομική οντότητα που προβλέπεται στην παράγραφο 1 οφείλει να εκτελέσει τις σχετικές εργασίες κυρίως στο έδαφος κράτους μέλους ή συνδεδεμένης χώρας.

Άρθρο 5

Προϋποθέσεις συμμετοχής νομικών οντοτήτων τρίτης χώρας και διεθνών οργανισμών

1. Υπό την επιφύλαξη των προϋποθέσεων των προβλεπομένων στην παράγραφο 2, στις έμμεσες δράσεις ΕΤΑΕ δύναται να συμμετάσχει, χωρίς να λάβει χρηματοδότηση από το πέμπτο πρόγραμμα πλαίσιο, κάθε νομική οντότητα έχουσα την έδρα της σε τρίτη χώρα ή κάθε διεθνής οργανισμός, με την προϋπόθεση ότι:

α) η συμμετοχή αυτή είναι σύμφωνη προς τα συμφέροντα της Κοινότητας 7

β) ο αριθμός των συμμετεχόντων στην πρόταση έμμεσης δράσης ΕΤΑΕ ανταποκρίνεται στις διατάξεις του άρθρου 3 7

γ) πληροί τις προϋποθέσεις που ορίζονται στο άρθρο 4 παράγραφος 1 για τις νομικές οντότητες κρατών μελών και συνδεδεμένων χωρών.

2. Κάθε νομική οντότητα έχουσα την έδρα της σε τρίτη χώρα δύναται να συμμετάσχει:

α) χωρίς να λάβει χρηματοδότηση από το πέμπτο πρόγραμμα πλαίσιο:

- στο πρόγραμμα έρευνας και εκπαίδευσης σχετικά με την ελεγχόμενη θερμοπυρηνική σύντηξη και τα ενεργειακά συστήματα που συνδέονται με την πυρηνική σχάση, στο οποίο η τρίτη χώρα στην οποία είναι εγκατεστημένη δικαιούται να συμμετέχει βάσει διεθνούς συμφωνίας που έχει συναφθεί με την Κοινότητα ειδικά δυνάμει του άρθρου 101 της συνθήκης και που αφορά τη συνεργασία στον τομέα της έρευνας και της εκπαίδευσης, σύμφωνα με τις αρχές, τους όρους και τους περιορισμούς που προβλέπονται στην εν λόγω συμφωνία,

- στο πρόγραμμα έρευνας και εκπαίδευσης που αναφέρεται στην πρώτη περίπτωση στο οποίο η τρίτη χώρα στην οποία είναι εγκατεστημένη δικαιούται να συμμετέχει χωρίς διεθνή συμφωνία,

- σε περιπτώσεις άλλες πλην των προβλεπομένων στα προηγούμενα σημεία, στο πρόγραμμα έρευνας και εκπαίδευσης που αναφέρεται στην πρώτη περίπτωση, εφόσον η συμμετοχή της τεκμηριώνεται δεόντως, δηλαδή είναι απαραίτητη για την υλοποίηση του συνόλου ή μέρους του προγράμματος σύμφωνα με τους στόχους του εν λόγω προγράμματος 7

β) λαμβάνοντας, κατ' εξαίρεση, χρηματοδότηση από το πέμπτο πρόγραμμα πλαίσιο, εφόσον ανταποκρίνεται σε μία από τις περιπτώσεις που αναφέρονται στο στοιχείο α) και η χρηματοδότηση αυτή τεκμηριώνεται καταλλήλως, δηλ. ως απαραίτητη για την επίτευξη των στόχων της υπόψη έμμεσης δράσης ΕΤΑΕ.

Το παρόν στοιχείο δεν εφαρμόζεται στις υποτροφίες μετεκπαίδευσης, όπως ορίζονται στο παράρτημα ΙΙΙ του πέμπτου προγράμματος πλαισίου.

3. Στην περίπτωση των δραστηριοτήτων ΕΤΑΕ που αφορούν ειδικά τις χώρες της Κεντρικής και Ανατολικής Ευρώπης και τα κράτη της πρώην Σοβιετικής Ένωσης, κάθε νομική οντότητα η οποία έχει την έδρα της σε μία από αυτές τις τρίτες χώρες και πληροί τις προϋποθέσεις που προβλέπονται στην παράγραφο 1, δύναται να συμμετέχει στις δραστηριότητες αυτές λαμβάνοντας χρηματοδότηση από το πέμπτο πρόγραμμα πλαίσιο σύμφωνα με τους όρους που προβλέπονται στο πρόγραμμα έρευνας και εκπαίδευσης σχετικά με την ελεγχόμενη θερμοπυρηνική σύντηξη και τα ενεργειακά συστήματα που συνδέονται με την πυρηνική σχάση.

4. Κάθε διεθνής οργανισμός δύναται, κατ' εξαίρεση, να λάβει χρηματοδότηση από το πέμπτο πρόγραμμα πλαίσιο, υπό την προϋπόθεση ότι:

α) στην περίπτωση έμμεσων δράσεων ΕΤΑΕ άλλων πλην των συνοδευτικών μέτρων:

- η χρηματοδότηση αυτή τεκμηριώνεται δεόντως δηλαδή ως απαραίτητη για την επίτευξη των στόχων της οικείας έμμεσης δράσης ΕΤΑΕ,

- ο διεθνής οργανισμός διαθέτει ήδη ή πρόκειται προσεχώς να αποκτήσει μια βασική δομή για τις προτεινόμενες εργασίες:

i) σε κράτος μέλος ή σε συνδεδεμένη χώρα,

ii) σε τρίτη χώρα, υπό την επιφύλαξη ότι η δομή αυτή είναι απαραίτητη για την υλοποίηση των προγραμματιζόμενων εργασιών 7

β) στην περίπτωση συνοδευτικών μέτρων, διαθέτει τεχνογνωσία και τεχνικές δυνατότητες απαραίτητες μεν για την υλοποίηση των οικείων δράσεων, αλλά δυσεύρετες ή ανύπαρκτες στα κράτη μέλη ή στις συνδεδεμένες χώρες.

Άρθρο 6

Προϋποθέσεις συμμετοχής του ΚΚΕρ

Υπό την επιφύλαξη των δημοσιονομικών και διοικητικών μέτρων που είναι αναγκαία ώστε να επιτραπεί στο ΚΚΕρ να συμμετάσχει σε έμμεσες δράσεις ΕΤΑΕ, το ΚΚΕρ υπόκειται στους ίδιους όρους και έχει τα ίδια δικαιώματα και υποχρεώσεις με εκείνα που ισχύουν για τις νομικές οντότητες που έχουν την έδρα τους σε κράτος μέλος ή συνδεδεμένη χώρα και συμμετέχουν στις έμμεσες δράσεις ΕΤΑΕ.

Άρθρο 7

Προϋποθέσεις σχετικές με τους πόρους

1. Οι νομικές οντότητες, οι διεθνείς οργανισμοί και το ΚΚΕρ οφείλουν να διαθέτουν:

- κατά την κατάθεση πρότασης έμμεσης δράσης ΕΤΑΕ, τουλάχιστον τους δυνητικούς πόρους που είναι αναγκαίοι για την υλοποίησή της,

- κατά το χρόνο υπογραφής της σύμβασης, τους βασικούς πόρους που είναι αναγκαίοι για την εκτέλεσή της.

2. Οι πόροι οι αναγκαίοι για τη συμμετοχή στην υλοποίηση έμμεσης δράσης ΕΤΑΕ συμπεριλαμβάνουν το ανθρώπινο δυναμικό, τις υποδομές, τους χρηματοοικονομικούς και, ενδεχομένως, τους μη υλικούς πόρους.

ΤΜΗΜΑ 2: ΔΙΑΔΙΚΑΣΙΕΣ

Άρθρο 8

Εφαρμοστέες διαδικασίες

1. Κατά κανόνα, οι έμμεσες δράσεις ΕΤΑΕ πλην των συνοδευτικών μέτρων αποτελούν αντικείμενο προσκλήσεων υποβολής προτάσεων οι οποίες δημοσιεύονται στην Επίσημη Εφημερίδα των Ευρωπαϊκών Κοινοτήτων. Των προσκλήσεων αυτών μπορεί, ενδεχομένως, να προηγηθεί πρόσκληση εκδήλωσης ενδιαφέροντος ενημερωτικού χαρακτήρα.

Οι έμμεσες δράσεις ΕΤΑΕ που αφορούν τον τομέα της ελεγχόμενης θερμοπυρηνικής σύντηξης και υλοποιούνται στο πλαίσιο των συμβάσεων σύμπραξης, της συμφωνίας NET, της τετραμερούς συμφωνίας συνεργασίας μεταξύ της Κοινότητας, της Ιαπωνίας της Ρωσικής Ομοσπονδίας και των Ηνωμένων Πολιτειών της Αμερικής σχετικά με τις δραστηριότητες του έργου κατασκευαστικής μελέτης του διεθνούς πειραματικού θερμοπυρηνικού αντιδραστήρα (ITER), της κοινής επιχείρησης JET (Joint European Torus) και οιασδήποτε άλλης συμφωνίας που έχει συνάψει η Κοινότητα, τηρούν τις διαδικασίες που καθορίζονται στις εν λόγω συμφωνίες.

2. Τα συνοδευτικά μέτρα μπορεί, κατά περίπτωση, να αποτελέσουν αντικείμενο:

- προσκλήσεων υποβολής προτάσεων, υπό τους ίδιους όρους με εκείνους που ορίζονται στην προηγούμενη παράγραφο,

- διαδικασιών ανάθεσης δημόσιας σύμβασης, όταν η έμμεση δράση ΕΤΑΕ συνίσταται σε αγορά ή υπηρεσία, σύμφωνα με τις κείμενες στον τομέα αυτό διατάξεις,

- προσκλήσεων υποβολής υποψηφιοτήτων, όταν για το υπόψη μέτρο είναι απαραίτητο να συνεκτιμήσει η Επιτροπή, κατά ισορροπημένο τρόπο, τους διάφορους συντελεστές της έρευνας, υπό την επιφύλαξη άλλων διαδικασιών για τους ίδιους σκοπούς στην περίπτωση των εμπειρογνωμόνων ανωτέρου επιπέδου που προβλέπονται στο άρθρο 5 παράγραφος 2 του πέμπτου προγράμματος πλαισίου.

3. Οι έμμεσες δράσεις ΕΤΑΕ που υλοποιούνται υπό μορφή δράσεων πειραματικής εφαρμογής αποτελούν αντικείμενο διαδικασιών κατάλληλων για τις δράσεις αυτές.

Άρθρο 9

Κριτήρια επιλογής και προϋποθέσεις που εφαρμόζονται ανάλογα με τον τύπο διαδικασίας

1. Οι προτάσεις έμμεσης δράσης ΕΤΑΕ που υποβάλλονται στο πλαίσιο προσκλήσεων υποβολής προτάσεων και οι δράσεις πειραματικής εφαρμογής επιλέγονται με βάση τις προϋποθέσεις συμμετοχής που προβλέπονται στα άρθρα 3 έως 7 και τα κριτήρια που παρατίθενται στα στοιχεία α), β) και γ), τα οποία λαμβάνονται υπόψη ανάλογα με την κατηγορία έμμεσης δράσης ΕΤΑΕ και τη φύση της δραστηριότητας ΕΤΑΕ:

α) τις κατηγορίες κριτηρίων που καθορίζονται στο παράρτημα Ι του πέμπτου προγράμματος πλαισίου 7

β) τα πρόσθετα κριτήρια που καθορίζονται στο πρόγραμμα έρευνας και εκπαίδευσης σχετικά με την ελεγχόμενη θερμοπυρηνική σύντηξη και τα ενεργειακά συστήματα που συνδέονται με την πυρηνική σχάση 7

γ) τα ακόλουθα κριτήρια:

- καινοτόμος χαρακτήρας της πρότασης έμμεσης δράσης ΕΤΑΕ,

- προοπτικές διάδοσης/εκμετάλλευσης των αποτελεσμάτων, όπως περιγράφονται στο σχέδιο διάδοσης και αξιοποίησης που συνοδεύει την πρόταση έμμεσης δράσης ΕΤΑΕ.

2. Οι προτάσεις συνοδευτικών μέτρων που αποτελούν αντικείμενο διαδικασίας ανάθεσης δημόσιας σύμβασης αξιολογούνται βάσει κριτηρίων επιλογής και ανάθεσης που καθορίζονται σύμφωνα με τις κείμενες στον τομέα αυτό διατάξεις.

3. Οι υποψήφιοι που συμμετέχουν σε πρόσκληση υποβολής υποψηφιοτήτων επιλέγονται με βάση τα κριτήρια που καθορίζονται στη σχετική απόφαση της Επιτροπής, εφόσον πληρούνται οι κατάλληλες προϋποθέσεις συμμετοχής των άρθρων 3, 4 και 5.

ΤΜΗΜΑ 3: ΣΥΜΒΑΣΕΙΣ

Άρθρο 10

Χρηματοδοτική συμμετοχή της Κοινότητας και επιλέξιμες δαπάνες

1. Η χρηματοδοτική συμμετοχή της Κοινότητας συνίσταται σε απόδοση μέρους ή του συνόλου των επιλέξιμων δαπανών της έμμεσης δράσης ΕΤΑΕ, τηρουμένων των διατάξεων του παραρτήματος ΙΙΙ του πέμπτου προγράμματος πλαισίου.

2. Επιλέξιμες είναι οι δαπάνες που έχουν σχέση με έμμεση δράση ΕΤΑΕ, όταν είναι απαραίτητες για την εν λόγω δράση και προβλέπονται στη σχετική σύμβαση. Οι δαπάνες αυτές είναι πληρωτέες εάν έχουν όντως πραγματοποιηθεί και έχουν εγγραφεί στη λογιστική ή στα φορολογικά έγγραφα.

3. Στην περίπτωση συμβάσεων συναπτομένων κατόπιν πρόσκλησης υποβολής προτάσεων, η συνήθης μέθοδος συνίσταται σε πληρωμές κατόπιν τεκμηρίωσης των επιλέξιμων δαπανών της έμμεσης δράσης ΕΤΑΕ.

Τα γενικά έξοδα μπορούν να υπολογισθούν είτε κατ' αποκοπή είτε με βάση τα πραγματικά στοιχεία εφόσον, στην τελευταία περίπτωση, κριθούν ικανοποιητικά τα σχετικά δικαιολογητικά έγγραφα και έγγραφα τεκμηρίωσης.

Κατ' αίτηση των συμμετεχόντων σε πρόταση έμμεσης δράσης ΕΤΑΕ και σε συμφωνία με την Επιτροπή, μπορεί να εφαρμοσθεί κάποια άλλη μέθοδος:

α) στην περίπτωση έργων μικρής κλίμακας: σταθερά ποσά βάσει αξιολόγησης των εκτιμώμενων δαπανών των εργασιών 7

β) στις άλλες περιπτώσεις, σταθερά ποσά συνδεόμενα με την υλοποίηση συμβατικώς συμφωνηθέντων στόχων.

4. Η έννοια των πρόσθετων επιλέξιμων δαπανών που προβλέπονται στο παράρτημα ΙΙΙ του πέμπτου προγράμματος πλαισίου περιλαμβάνει τα ακόλουθα στοιχεία:

- τις συμπληρωματικές δαπάνες που συνεπάγεται η συμμετοχή και μόνο στην έμμεση δράση ΕΤΑΕ,

- μια κατ' αποκοπή συνεισφορά στα γενικά έξοδα.

Στην περίπτωση των έργων έρευνας, τεχνολογικής ανάπτυξης και επίδειξης και των ολοκληρωμένων έργων που προβλέπονται στο παράρτημα ΙΙΙ του πέμπτου προγράμματος πλαισίου, χρησιμοποιούνται οι πρόσθετες δαπάνες όταν, κατά την άποψη της Επιτροπής, το σύστημα λογιστικής που χρησιμοποιούν οι συμμετέχοντες σε έμμεση δράση ΕΤΑΕ δεν τους επιτρέπει να τεκμηριώσουν με επαρκή ακρίβεια το συνολικό ύψος των πραγματικών δαπανών της έμμεσης δράσης ΕΤΑΕ.

Άρθρο 11

Συμβάσεις

Οι προτάσεις έμμεσης δράσης ΕΤΑΕ που επιλέγονται συνεπεία μίας από τις διαδικασίες που προβλέπονται στο άρθρο 8 αποτελούν αντικείμενο συμβάσεως.

ΚΕΦΑΛΑΙΟ III: ΤΕΛΙΚΕΣ ΔΙΑΤΑΞΕΙΣ

Άρθρο 12

Ενδεχόμενες διατάξεις του προγράμματος έρευνας και εκπαίδευσης σχετικά με την ελεγχόμενη θερμοπυρηνική σύντηξη και τα ενεργειακά συστήματα που συνδέονται με την πυρηνική σχάση

Η απόφαση του Συμβουλίου με την οποία θεσπίζεται το πρόγραμμα έρευνας και εκπαίδευσης σχετικά με την ελεγχόμενη θερμοπυρηνική σύντηξη και τα ενεργειακά συστήματα που συνδέονται με την πυρηνική σχάση, με το οποίο τίθεται σε εφαρμογή το πέμπτο πρόγραμμα πλαίσιο, μπορεί να διευκρινίζει ή να συμπληρώνει τους κανόνες συμμετοχής επιχειρήσεων, ερευνητικών κέντρων και πανεπιστημίων.

Το πρώτο εδάφιο δεν εφαρμόζεται ωστόσο στους ορισμούς που περιλαμβάνονται στο άρθρο 1, στις περιπτώσεις των υποτροφιών μετεκπαίδευσης που προβλέπονται στο άρθρο 5 παράγραφος 2 στοιχείο β) δεύτερη φράση ούτε στην περίπτωση του καταλόγου των χωρών που προβλέπεται στο άρθρο 14.

Άρθρο 13

Όροι εφαρμογής

Η Επιτροπή καθορίζει τους όρους εφαρμογής των άρθρων 3, 7 και 10.

Άρθρο 14

Δημοσίευση του καταλόγου των τρίτων χωρών

Ο κατάλογος των τρίτων χωρών του άρθρου 5 παράγραφος 2 στοιχείο α) δημοσιεύεται στην Επίσημη Εφημερίδα των Ευρωπαϊκών Κοινοτήτων.

Άρθρο 15

Εκθέσεις

Η ετήσια έκθεση την οποία υποβάλλει η Επιτροπή στο Ευρωπαϊκό Κοινοβούλιο και στο Συμβούλιο κατ' εφαρμογή του άρθρου 5 παράγραφος 4 του πέμπτου προγράμματος πλαισίου περιέχει πληροφορίες σχετικά με την εφαρμογή της παρούσας απόφασης.

Άρθρο 16

Διάρκεια

Η παρούσα απόφαση εφαρμόζεται στις έμμεσες δράσεις ΕΤΑΕ με τις οποίες τίθεται σε εφαρμογή το πέμπτο πρόγραμμα πλαίσιο.